b'\n_START_ARTICLE_\nM\xc3\xa9xico\n_START_SECTION_\nLiikenne\n_START_PARAGRAPH_\nM\xc3\xa9xicon liikenne on vilkasta kaupungin asukastiheyden ja yksityisautojen m\xc3\xa4\xc3\xa4r\xc3\xa4n vuoksi._NEWLINE_Yksityisautoilun haittoja pyrit\xc3\xa4\xc3\xa4n pienent\xc3\xa4m\xc3\xa4\xc3\xa4n Hoy No Circula -ohjelmalla, joka rajoittaa auton k\xc3\xa4ytt\xc3\xb6\xc3\xa4 eri viikonp\xc3\xa4ivin\xc3\xa4 auton rekisterinumeron mukaan. Mielipiteet ohjelman toimivuudesta vaihtelevat, ja kerrotaan, ett\xc3\xa4 tarkastuksia voi v\xc3\xa4ltt\xc3\xa4\xc3\xa4 lahjuksilla._NEWLINE_Kaupungin metroj\xc3\xa4rjestelm\xc3\xa4 on maailman vilkkaimpia: enimmill\xc3\xa4\xc3\xa4n vuonna 2012 sit\xc3\xa4 k\xc3\xa4ytti p\xc3\xa4ivitt\xc3\xa4in 4,4\xc2\xa0miljoonaa matkustajaa. J\xc3\xa4rjestelm\xc3\xa4 koostuu 12\xc2\xa0linjasta ja 195\xc2\xa0asemasta. Lipulla voi matkustaa metrossa, kunnes poistuu metroaseman porteilla eristetylt\xc3\xa4 alueelta. Sarja- tai kuukausilippuja ei ole. Vaikka metrolinjoja on paljon, ei metro tavoita l\xc3\xa4hesk\xc3\xa4\xc3\xa4n koko jatkuvasti kasvavaa kaupunkia. T\xc3\xa4m\xc3\xa4n ongelman helpottamiseksi tietyill\xc3\xa4 p\xc3\xa4\xc3\xa4teasemilla metroverkon laidoilla matkaa p\xc3\xa4\xc3\xa4see jatkamaan paikallisjunalla. Aamun ja iltap\xc3\xa4iv\xc3\xa4n ruuhka-aikoina osa vaunuista on rajattu naisten ja lasten k\xc3\xa4ytt\xc3\xb6\xc3\xb6n._NEWLINE_M\xc3\xa9xicon kansainv\xc3\xa4linen lentoasema palvelee metropolialuetta.\n_START_SECTION_\nUrheilu\n_START_PARAGRAPH_\nKaupungissa j\xc3\xa4rjestettiin kes\xc3\xa4olympialaiset vuonna 1968.'